2012D0448 — SL — 06.06.2015 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKLEP KOMISIJE z dne 12. julija 2012 o določitvi okoljskih meril za podelitev znaka EU za okolje za časopisni papir (notificirano pod dokumentarno številko C(2012) 4693) (Besedilo velja za EGP) (2012/448/EU) (UL L 202 28.7.2012, str. 26)

spremenjena z:









▼B

SKLEP KOMISIJE

z dne 12. julija 2012

o določitvi okoljskih meril za podelitev znaka EU za okolje za časopisni papir

(notificirano pod dokumentarno številko C(2012) 4693)

(Besedilo velja za EGP)

(2012/448/EU)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje ( 1 ) in zlasti člena 8(2) Uredbe, po posvetovanju z Odborom Evropske unije za znak za okolje, ob upoštevanju naslednjega: (1) V skladu z Uredbo (ES) št. 66/2010 se lahko znak EU za okolje podeli proizvodom z manjšim vplivom na okolje v njihovem celotnem življenjskem krogu. (2) Uredba (ES) št. 66/2010 določa, da se uvedejo posebna merila za podelitev znaka EU za okolje glede na skupine proizvodov. (3) Ker proizvodnja časopisnega papirja porabi znatne količine energije, lesa in kemikalij ter lahko povzroči škodo okolju ali tveganja v zvezi z uporabo naravnih virov, je primerno uvesti merila za podeljevanje znaka EU za okolje za skupino proizvodov „časopisni papir“. (4) Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 – ob upoštevanju naslednjega: SPREJELA NASLEDNJI SKLEP:







Člen 1

1. Skupino proizvodov „časopisni papir“ sestavlja papir iz celuloze, ki se uporablja za tiskanje časopisov in ostalih tiskanih proizvodov.

2. Skupina proizvodov časopisni papir ne vključuje kopirnega in grafičnega papirja, termično občutljivega papirja, fotografskega in samokopirnega papirja, pakirnega in ovojnega papirja ter odišavljenega papirja.

Člen 2

V tem sklepu se uporabljajo naslednje opredelitve pojmov:

1. „časopisni papir“ je papir iz celuloze in/ali predelanega papirja, ki se uporablja predvsem za tiskanje časopisov in tehta med 40 in 65 g/m2.

2. „predelana vlakna“ so vlakna, ki so preusmerjena od pretoka odpadkov v proizvodnem procesu ali ki jih proizvedejo gospodinjstva ali trgovinski in industrijski obrati ter institucije v svoji vlogi kot končni uporabniki proizvoda ter jih ni več mogoče uporabiti v predvideni namen.

Člen 3

Enoti časopisnega papirja se podeli znak EU za okolje v skladu z Uredbo (ES) št. 66/2010, če spada v skupino proizvodov „časopisni papir“, kot je opredeljena v členu 1 tega sklepa, in izpolnjuje merila ter z njimi povezane zahteve za ocenjevanje in preverjanje iz Priloge k temu sklepu.

▼M1

Člen 4

Okoljska merila za skupino proizvodov „časopisni papir“ ter z njimi povezane zahteve za ocenjevanje in preverjanje veljajo do 31. decembra 2018.

▼B

Člen 5

Za administrativne namene se „časopisnemu papirju“ dodeli kodna številka „037“.

Člen 6

Ta sklep je naslovljen na države članice.









PRILOGA

OKVIR

Cilji meril

Cilj meril je zlasti povečanje učinkovite rabe virov s spodbujanjem reciklaže papirja, zmanjšanjem odvajanja strupenih ali evtrofnih snovi v vode, zmanjšanjem okoljske škode ali tveganj, povezanih z uporabo energije (globalno segrevanje, zakisljevanje, tanjšanje ozonskega plašča, siromašenje neobnovljivih virov energije), in sicer z zmanjšanjem porabe energije in s tem povezanih emisij v zrak, in zmanjšanje okoljske škode ali tveganj, povezanih z uporabo nevarnih kemikalij, ter uporabljanje načela trajnostnega upravljanja za varovanje gozdov.

MERILA

Ta merila so določena za vsakega od naslednjih vidikov:

1. Emisije v vodo in zrak

2. Poraba energije

3. Vlakna: trajnostno upravljanje gozdov

4. Nevarne kemične snovi

5. Ravnanje z odpadki

6. Primernost za uporabo

7. Informacije, ki so navedene na znaku EU za okolje

Okoljska merila zajemajo proizvodnjo celuloze, vključno z vsemi podpostopki, od trenutka, ko neobdelano vlakno/predelana surovina prispe v proizvodni obrat, do trenutka, ko celuloza zapusti obrat za proizvodnjo celuloze. Pri postopkih proizvodnje papirja zajemajo okoljska merila vse podpostopke od čiščenja in rafiniranja celuloze (razpuščanja odpadnega papirja) do zvijanja papirja v zvitke.

Merila se ne nanašajo na naslednje dejavnosti:

1. Prevoz in pakiranje celuloze, papirja in surovin

2. Predelava papirja

Zahteve za ocenjevanje in preverjanje

Pri vsakem merilu so navedene posebne zahteve za ocenjevanje in preverjanje.

Kadar mora vlagatelj predložiti izjave, dokumentacijo, analize, poročila o preskusih ali druga dokazila o izpolnjevanju meril, lahko ti izvirajo od vlagatelja in/ali njegovih dobaviteljev in/ali njihovih dobaviteljev, če je to primerno.

Po potrebi se lahko poleg preskusnih metod, ki so navedene za vsako merilo, uporabijo tudi druge, če pristojni organ, ki ocenjuje vlogo, potrdi njihovo enakovrednost.

Kadar je mogoče, preskuse opravijo laboratoriji, ki izpolnjujejo splošne zahteve iz standarda EN ISO 17025 ali enakovrednega standarda.

Po potrebi lahko pristojni organi zahtevajo dokazno dokumentacijo in izvedejo neodvisna preverjanja.

Merila za podelitev znaka EU za okolje

Merilo 1 – Emisije v vodo in zrak

(a) KPK, žveplo (S), NOx, fosfor (P)

Za vsakega od teh parametrov se emisije v zrak in/ali vodo iz proizvodnje celuloze in papirja izrazijo v točkah (PKPK, PS, PNOx, PP), kot je podrobneje opisano spodaj.

Nobena od posameznih točk PKPK, PS, PNOx, PP ne sme presegati 1,5.

Skupno število točk (Pskupaj = PKPK + PS + PNOx + PP) ne sme presegati 4,0.

PKPK se izračuna na naslednji način (izračuni PS, PNOx in PP se izvedejo na enak način).

Za vsako uporabljeno celulozo „i“ se z njo povezane izmerjene emisije KPK (KPKceluloza, i, izražena v kg/tono zračno suhe celuloze – ADT) tehtajo glede na delež vsake vrste uporabljene celuloze (celuloza „i“ za tono zračno suhe celuloze) in seštejejo. Tehtana emisija KPK za celulozo se nato prišteje k izmerjeni emisiji KPK iz proizvodnje papirja, da se dobi skupna emisija KPK, tj. KPKskupaj.

Tehtana referenčna vrednost KPK za proizvodnjo celuloze se izračuna na enak način, in sicer kot vsota tehtanih referenčnih vrednosti za vsako vrsto uporabljene celuloze, in se prišteje k referenčni vrednosti za proizvodnjo papirja, da se dobi skupna referenčna vrednost KPK, tj. KPKreferenca, skupaj. Referenčne vrednosti za vsako vrsto uporabljene celuloze in za proizvodnjo papirja so navedene v razpredelnici 1.

Na koncu se skupna emisija KPK deli s skupno referenčno vrednostjo KPK na naslednji način:







Razpredelnica 1 Referenčne vrednosti za emisije iz različnih vrst celuloze in proizvodnje papirja Vrsta celuloze/papir Emisije (kg/ADT) KPKreferenca Sreferenca NOx,referenca Preferenca Beljena kemična celuloza (razen sulfita) 18,0 0,6 1,6 0,045 Beljena kemična celuloza (sulfit) 25,0 0,6 1,6 0,045 Nebeljena kemična celuloza 10,0 0,6 1,6 0,04 CTMP 15,0 0,2 0,3 0,01 TMP/celuloza iz lesovine 3,0 0,2 0,3 0,01 Celuloza iz predelanih vlaken 2,0 0,2 0,3 0,01 Papir (neintegrirani obrati, kjer je vsa uporabljena celuloza kupljena na trgu) 1 0,3 0,8 0,01 Papir (drugi obrati) 1 0,3 0,7 0,01

Pri beljeni kemični celulozi (razen sulfita) iz razpredelnice 1 se za vrednost Preferenca dovoli izjema do 0,1, kadar se lahko dokaže, da je višja raven P posledica P, ki se pojavlja v naravi v lesni celulozi.

V primeru soproizvodnje toplote in električne energije v istem obratu se lahko emisije S in NOx iz proizvodnje električne energije odštejejo od skupne količine. Za izračun deleža emisij iz proizvodnje električne energije se lahko uporabi naslednja enačba:

2 × (MWh(električna energija)) / [2 × MWh(električna energija) + MWh(toplota)]

Električna energija, ki se uporabi pri tem izračunu, je električna energija, proizvedena v obratu za soproizvodnjo.

Toplota, ki se uporabi pri tem izračunu, je neto toplota, dobavljena iz elektrarne za proizvodnjo celuloze/papirja.

Ocenjevanje in preverjanje: vlagatelj predloži podrobne izračune, ki dokazujejo skladnost s tem merilom, in ustrezno dodatno dokumentacijo, v katero so vključena poročila o preskusih, pri katerih so se uporabile naslednje preskusne metode: KPK: ISO 6060; NOx: ISO 11564; S(oksid.): EPA št. 8; S(red.): EPA št. 16A; vsebnost S v nafti: ISO 8754; vsebnost S v premogu: ISO 351; P: EN ISO 6878, APAT IRSA CNR 4110 ali dr. Lange LCK 349.

Dodatna dokumentacija vključuje navedbo o pogostnosti meritev in izračun točk za KPK, S in NOx. Vključuje vse emisije S in NOx, ki nastanejo pri proizvodnji celuloze in papirja, vključno s paro, ki nastane zunaj proizvodnega obrata, razen emisij, povezanih s proizvodnjo električne energije. Meritve vključujejo kotle za predelavo, apnene peči, parne kotle in peči za uničevanje plinov z močnim vonjem. Upoštevajo se difuzne emisije. Sporočene vrednosti emisij S v zrak vključujejo oksidirane in reducirane emisije S (dimetil sulfid, metil merkaptan, vodikov sulfid in podobne emisije). Emisije S, povezane s proizvodnjo toplotne energije iz nafte, premoga in drugih zunanjih goriv z znano vsebnostjo S, se ne izmerijo, ampak se lahko izračunajo in se upoštevajo.

Meritve emisij v vodo se izvajajo na nefiltriranih in neusedlih vzorcih po čiščenju v obratu ali po čiščenju v javni čistilni napravi. Čas meritev temelji na proizvodnji v 12 mesecih. V primeru novega ali prenovljenega proizvodnega obrata meritve temeljijo na najmanj 45 zaporednih dneh neprekinjenega delovanja obrata. Meritve so reprezentativne za posamezno obdobje.

V primeru integriranih obratov se vrednosti emisij za celulozo določijo na nič, vrednost za papirnico pa vključuje proizvodnjo celuloze in papirja, če je zaradi težav pri določitvi ločenih vrednosti emisij za celulozo in papir na voljo le skupna vrednost za proizvodnjo celuloze in papirja.

(b) AOX (adsorbljivi organski halogeni)

— Emisije AOX iz proizvodnje vsake vrste uporabljene celuloze do 31. marca 2013 ne smejo presegati 0,20 kg/ADT.

— Emisije AOX iz proizvodnje vsake vrste uporabljene celuloze od 1. aprila 2013 do prenehanja veljavnosti meril iz tega sklepa ne smejo presegati 0,17 kg/ADT.

Ocenjevanje in preverjanje: vlagatelj predloži poročila o preskusih, pri katerih se je uporabila naslednja preskusna metoda: AOX ISO 9562, vključno s podrobnimi izračuni, ki dokazujejo skladnost s tem merilom, in ustrezno dodatno dokumentacijo.

Dodatna dokumentacija vključuje navedbo o pogostnosti meritev. AOX se izmeri le v postopkih, kjer se za beljenje celuloze uporabljajo klorirane sestavine. AOX ni treba meriti v odplakah iz neintegrirane proizvodnje papirja ali v odplakah iz proizvodnje celuloze, ki se ne beli ali se beli s snovmi, ki ne vsebujejo klora.

Meritve se izvajajo na nefiltriranih in neusedlih vzorcih po čiščenju v obratu ali po čiščenju v javni čistilni napravi. Čas meritev temelji na proizvodnji v 12 mesecih. V primeru novega ali prenovljenega proizvodnega obrata meritve temeljijo na najmanj 45 zaporednih dneh neprekinjenega delovanja obrata. Meritve so reprezentativne za posamezno obdobje.

(c) CO2

Emisije ogljikovega dioksida iz neobnovljivih virov ne presegajo 1 000 kg na tono proizvedenega papirja, vključno z emisijami iz proizvodnje električne energije (v obratu ali zunaj njega). Pri neintegriranih obratih (kjer je vsa uporabljena celuloza kupljena na trgu) emisije ne presegajo 1 100 kg na tono. Emisije se izračunajo kot vsota emisij iz proizvodnje celuloze in papirja.

Ocenjevanje in preverjanje: vlagatelj predloži podrobne izračune, ki dokazujejo skladnost s tem merilom, skupaj z ustrezno dodatno dokumentacijo.

Vlagatelj predloži podatke o emisijah ogljikovega dioksida v zrak. To vključuje vse vire neobnovljivih goriv med proizvodnjo celuloze in papirja, vključno z emisijami iz proizvodnje električne energije (v obratu ali zunaj njega).

Naslednji faktorji emisije se uporabljajo pri izračunavanju CO2 v emisijah iz goriva:







Razpredelnica 2 Gorivo Emisija CO2 fosilno Enota Premog 96 g CO2 fosilno/MJ Surova nafta 73 g CO2 fosilno/MJ Kurilno olje 1 74 g CO2 fosilno/MJ Kurilno olje 2–5 81 g CO2 fosilno/MJ Utekočinjeni naftni plin 66 g CO2 fosilno/MJ Zemeljski plin 56 g CO2 fosilno/MJ Električna energija iz omrežja 400 g CO2 fosilno/kWh

Čas za izračune ali masne bilance temelji na proizvodnji v 12 mesecih. V primeru novega ali prenovljenega proizvodnega obrata izračuni temeljijo na najmanj 45 zaporednih dneh neprekinjenega delovanja obrata. Izračuni so reprezentativni za posamezno obdobje.

Za elektriko iz omrežja se uporablja vrednost, zapisana v gornji tabeli (evropsko povprečje), razen če vlagatelj predloži dokumente o določitvi povprečne vrednosti za svoje dobavitelje (pogodbeni dobavitelj ali nacionalno povprečje); v tem primeru lahko vlagatelj uporabi to vrednost namesto vrednosti, zapisane v tabeli.

Količina energije iz obnovljivih virov ( 2 ), kupljena in uporabljena za proizvodne postopke, ne bo upoštevana pri izračunu emisij CO2. Ustrezno dokumentacijo, ki dokazuje, da se takšna energija dejansko uporablja v obratu ali se kupuje od zunanjih virov, predloži vlagatelj.

Merilo 2 – Poraba energije

(a) Električna energija

Poraba električne energije, povezana s proizvodnjo celuloze in papirja, se izrazi s točkami (PE), kot je podrobno prikazano spodaj.

Število točk PE je manjše ali enako 1,5.

PE se izračuna, kot je opisano spodaj.

Izračun za proizvodnjo celuloze: za vsako uporabljeno vrsto celuloze i se z njo povezana poraba električne energije (Eceluloza, i, izražena v kWh/ADT) izračuna, kot sledi:

Eceluloza, i = interno proizvedena električna energija + kupljena električna energija – prodana električna energija

Izračun za proizvodnjo papirja: podobno se poraba električne energije, povezana s proizvodnjo papirja (Epapir), izračuna, kot sledi:

Epapir = interno proizvedena električna energija + kupljena električna energija – prodana električna energija

Na koncu se točke za proizvodnjo celuloze in papirja združijo na naslednji način, da se dobi skupno število točk (PE):

V primeru integriranih obratov se vrednosti električne energije za celulozo določijo na nič, vrednost za papirnico pa vključuje proizvodnjo celuloze in papirja, če je zaradi težav pri določitvi ločenih vrednosti električne energije za celulozo in papir na voljo le skupna vrednost za proizvodnjo celuloze in papirja.

(b) Gorivo (toplota)

Poraba goriva, povezana s proizvodnjo celuloze in papirja, se izrazi v točkah (PF), kot je podrobno opisano spodaj.

Število točk PF je manjše ali enako 1,5.

PF se izračuna, kot je opisano spodaj.

Izračun za proizvodnjo celuloze: za vsako uporabljeno vrsto celuloze i se z njo povezana poraba goriva (Fceluloza, i, izražen v kWh/ADT) izračuna, kot sledi:

Fceluloza, i = interno proizvedeno gorivo + kupljeno gorivo – prodano gorivo – 1,25 × interno proizvedena električna energija

Opomba:

1. Fceluloza, i (in njegov prispevek k PF, celuloza) ni treba izračunati za mehansko celulozo, razen če gre za zračno sušeno mehansko celulozo, kupljeno na trgu, ki vsebuje vsaj 90 % suhe snovi.

2. Količina uporabljenega goriva za proizvodnjo prodane toplote se doda izrazu „prodano gorivo“ iz zgornje enačbe.

Izračun za proizvodnjo papirja: podobno se poraba goriva, povezana s proizvodnjo papirja (Fpapir, izražen v kWh/ADT), izračuna kot sledi:

Fpapir = interno proizvedeno gorivo + kupljeno gorivo – prodano gorivo – 1,25 × interno proizvedena električna energija

Na koncu se točke za proizvodnjo celuloze in papirja združijo na naslednji način, da se dobi skupno število točk (PF):







Razpredelnica 3 Referenčne vrednosti za električno energijo in gorivo Vrsta celuloze Gorivo kWh/ADT Freferenca Električna energija kWh/ADT Ereferenca Ne-admp Admp Ne-admp Admp Kemična celuloza 4 000 5 000 800 800 Termo-mehanična celuloza 0 900 2 200 2 200 Celuloza iz lesovine (vključno z lesovino, obdelano pod tlakom) 0 900 2 000 2 000 Kemično- termo-mehanična celuloza 0 1 000 2 000 2 000 Celuloza iz predelanih vlaken 300 1 300 450 550 Vrsta papirja Gorivo kWh/tono Električna energija kWh/tono Vrsta časopisnega papirja 1 800 700 Admp = zračno sušena celuloza, kupljena na trgu.

Ocenjevanje in preverjanje (za (a) in (b)): vlagatelj predloži podrobne izračune, ki dokazujejo skladnost s tem merilom, in ustrezno dodatno dokumentacijo. Sporočeni podrobni podatki tako vključujejo skupno porabo električne energije in goriva.

Vlagatelj izračuna količino vhodne energije, razdeljene na toploto/goriva in električno energijo, ki se uporablja pri proizvodnji celuloze in papirja, vključno z energijo za odstranjevanje tiskarske barve z odpadnega papirja za proizvodnjo predelanega papirja. Energija, uporabljena za prevoz surovin ter tudi za predelavo in pakiranje, ni vključena v izračune porabe energije.

Skupna toplotna energija vključuje vsa kupljena goriva. Vključuje tudi toplotno energijo, pridobljeno s sežiganjem lužnice in odpadkov iz procesov v obratu (npr. lesni odpadki, žagovina, lužnice, odpadni papir, papirniški izmeček), in tudi toploto, pridobljeno z interno proizvodnjo električne energije – vendar mora vlagatelj pri izračunavanju skupne toplotne energije upoštevati samo 80 % toplotne energije iz takšnih virov.

Električna energija pomeni neto uvoženo električno energijo, ki prihaja iz omrežja, in interno proizvedeno električno energijo, izmerjeno kot električna moč. Električne energije, ki se uporablja za čiščenje odpadne vode, ni treba vključiti.

Kadar se pri uporabi električne energije kot toplotnega vira proizvaja para, se izračuna toplotna vrednost pare, ki se nato deli z 0,8 in prišteje k skupni porabi goriva.

V primeru integriranih obratov se (toplotne) vrednosti goriva za celulozo določijo na nič, vrednost za papirnico pa vključuje proizvodnjo celuloze in papirja, če je zaradi težav pri določitvi ločenih (toplotnih) vrednosti goriva za celulozo in papir na voljo le skupna vrednost za proizvodnjo celuloze in papirja.

Merilo 3 – Vlakna

Vsaj 70 % (m/m) vseh vlaken, ki se uporabijo za časopisni papir, je predelanih vlaken.

Vsa ostala vlakna, ki se uporabijo, so neobdelana vlakna z veljavnimi certifikati za trajnostno upravljanje gozdov in nadzorno verigo, ki se izdajo v okviru sistema certificiranja neodvisne tretje strani, kot so FSC, PEFC ali enakovredni.

Če pa sistemi certificiranja dopuščajo mešanje certificiranega in necertificiranega materiala v proizvodu ali proizvodnem programu, delež necertificiranega materiala ne presega 50 % skupne količine uporabljenih neobdelanih vlaken. Tak necertificiran material je vključen v sistem preverjanja, s katerim se zagotovi, da izvira iz zakonitih virov in izpolnjuje vse druge zahteve sistema certificiranja v zvezi z necertificiranim materialom.

Certifikacijski organi, ki izdajajo certifikate za upravljanje gozdov in/ali nadzorno verigo, so akreditirani/priznani z navedenim sistemom certificiranja.

Ponovna uporaba materialov, ki so proizvedeni v procesu in se lahko predelajo znotraj procesa, v katerem so bili proizvedeni (lastno proizvedeni ali kupljeni papirniški izmečki), se ne upošteva pri izračunu vsebnosti neobdelanih vlaken.

Ocenjevanje in preverjanje: vlagatelj predloži ustrezno dokumentacijo, pri čemer navede vrsto, količino in poreklo vlaken, uporabljenih v proizvodnji celuloze in papirja.

Pri uporabi neobdelanih vlaken se za proizvod izdajo veljavni certifikati za upravljanje gozdov in nadzorno verigo, izdani v okviru sistema certificiranja neodvisne tretje strani, kot so PEFC, FSC ali enakovredni. Če proizvod ali proizvodni program vsebuje necertificiran material, je treba dokazati, da je njegov delež manjši od 50 % in da je vključen v sistem preverjanja, s katerim se zagotovi, da izvira iz zakonitih virov in izpolnjuje vse druge zahteve sistema certificiranja v zvezi z necertificiranim materialom.

Odstotek predelanih vlaken se izračuna kot razmerje med vnosom predelanih vlaken in končno proizvodnjo papirja. Pri uporabi predelanih vlaken vlagatelj predloži izjavo, v kateri je navedena povprečna količina vrst predelanega papirja, uporabljenega za proizvod, v skladu s standardom EN 643 ( 3 ) ali enakovrednim standardom. Vlagatelj predloži tudi izjavo, da papirniški izmečki (lastni ali kupljeni) niso bili uporabljeni za izračun odstotka predelanih vlaken.

Merilo 4 – Izključene ali omejene snovi in zmesi

Ocenjevanje in preverjanje: vlagatelj predloži seznam kemičnih proizvodov, uporabljenih pri proizvodnji celuloze in papirja, skupaj z ustrezno dokumentacijo (kot so varnostni listi). Ta seznam vključuje količino, delovanje in dobavitelje vseh snovi, uporabljenih v proizvodnem postopku.

(a) Nevarne snovi in zmesi

V skladu s členom 6(6) Uredbe (ES) št. 66/2010 proizvod ne sme vsebovati snovi iz člena 57 Uredbe (ES) št. 1907/2006 Evropskega parlamenta in Sveta ( 4 ) niti snovi ali zmesi, ki izpolnjujejo merila za razvrstitev v spodnje izjave o nevarnosti ali opozorilne stavke v skladu z Uredbo (ES) št. 1272/2008 Evropskega parlamenta in Sveta ( 5 ) in Direktivo Sveta 67/548/EGS ( 6 ).







Seznam izjav o nevarnosti in opozorilnih stavkov: Izjava o nevarnosti (1) Opozorilni stavek (2) H300 Smrtno pri zaužitju. R28 H301 Strupeno pri zaužitju. R25 H304 Pri zaužitju in vstopu v dihalne poti je lahko smrtno. R65 H310 Smrtno v stiku s kožo. R27 H311 Strupeno v stiku s kožo. R24 H330 Smrtno pri vdihavanju. R23/26 H331 Strupeno pri vdihavanju. R23 H340 Lahko povzroči genetske okvare. R46 H341 Sum povzročitve genetskih okvar. R68 H350 Lahko povzroči raka. R45 H350i Lahko povzroči raka pri vdihavanju. R49 H351 Sum povzročitve raka. R40 H360F Lahko škoduje plodnosti. R60 H360D Lahko škoduje nerojenemu otroku. R61 H360FD Lahko škoduje plodnosti. Lahko škoduje nerojenemu otroku. R60/61/60-61 H360Fd Lahko škoduje plodnosti. Sum škodljivosti za nerojenega otroka. R60/63 H360Df Lahko škoduje nerojenemu otroku. Sum škodljivosti za plodnost. R61/62 H361f Sum škodljivosti za plodnost. R62 H361d Sum škodljivosti za nerojenega otroka. R63 H361fd Sum škodljivosti za plodnost. Sum škodljivosti za nerojenega otroka. R62-63 H362 Lahko škoduje dojenim otrokom. R64 H370 Škoduje organom. R39/23/24/25/26/27/28 H371 Lahko škoduje organom. R68/20/21/22 H372 Škoduje organom pri dolgotrajni ali ponavljajoči se izpostavljenosti. R48/25/24/23 H373 Lahko škoduje organom pri dolgotrajni ali ponavljajoči se izpostavljenosti. R48/20/21/22 H400 Zelo strupeno za vodne organizme. R50 H410 Zelo strupeno za vodne organizme, z dolgotrajnimi učinki. R50-53 H411 Strupeno za vodne organizme, z dolgotrajnimi učinki. R51-53 H412 Škodljivo za vodne organizme, z dolgotrajnimi učinki. R52-53 H413 Lahko ima dolgotrajne škodljive učinke na vodne organizme. R53 EUH059 Nevarno za ozonski plašč. R59 EUH029 V stiku z vodo se sprošča strupen plin. R29 EUH031 V stiku s kislinami se sprošča strupen plin. R31 EUH032 V stiku s kislinami se sprošča zelo strupen plin. R32 EUH070 Strupeno ob stiku z očmi. R39-41 Za celulozo ali papir se ne uporabljajo tržni pripravki barvila, barvila, sredstva za apreturo površine, dodatna sredstva in premazni materiali, katerim je bila ali bi lahko bila ob uporabi dodeljena opozorilna izjava H317: Lahko povzroči alergijski odziv kože. R43 (1) Kakor je določeno v Uredbi (ES) št. 1272/2008. (2) Kakor je določeno v Direktivi 67/548/EGS.

Snovi ali zmesi, katerih lastnosti se pri obdelavi spremenijo (npr. niso več biološko razpoložljive ali se kemično spremenijo) tako, da ugotovljena nevarnost ni več upoštevna, so izvzete iz zgoraj navedene zahteve.

Mejne koncentracije za snovi ali zmesi, ki se jim lahko dodelijo ali so jim bile dodeljene zgornje izjave o nevarnosti ali opozorilni stavki ali ki izpolnjujejo merila za razvrstitev v razrede ali kategorije nevarnosti iz zgornje razpredelnice, ter za snovi, ki izpolnjujejo merila iz člena 57(a), (b) ali (c) Uredbe (ES) št. 1907/2006, ne presegajo splošnih ali posebnih mejnih koncentracij, določenih v skladu s členom 10 Uredbe (ES) št. 1272/2008. Če so določene posebne mejne koncentracije, imajo prednost pred splošnimi.

Mejne koncentracije za snovi, ki izpolnjujejo merila iz člena 57(d), (e) ali (f) Uredbe (ES) št. 1907/2006, ne presegajo 0,1 % mase na maso.

Ocenjevanje in preverjanje: vlagatelj dokaže skladnost s temi merili s predložitvijo podatkov o količini (kg/ADT proizvedenega papirja) snovi, uporabljenih v postopku, ter s prikazovanjem, da snovi iz teh meril v končnem proizvodu niso ohranjene nad določenimi mejnimi koncentracijami. Koncentracija za snovi in zmesi se v varnostnih listih določi v skladu s členom 31 Uredbe (ES) št. 1907/2006.

(b) Snovi, razvrščene v skladu s členom 59(1) Uredbe (ES) št. 1907/2006

Za snovi, opredeljene kot snovi, ki lahko vzbujajo veliko zaskrbljenost in so vključene v seznam iz člena 59 Uredbe (ES) št. 1907/2006, odstopanje od prepovedi iz člena 6(6) Uredbe (ES) št. 66/2010 ni mogoče, če koncentracija teh snovi v zmeseh, proizvodu ali katerem koli homogenem delu kompleksnega proizvoda presega 0,1 %. Če je koncentracija nižja od 0,1 %, veljajo posebne mejne koncentracije, določene v skladu s členom 10 Uredbe (ES) št. 1272/2008.

Ocenjevanje in preverjanje: seznam snovi, opredeljenih kot snovi, ki vzbujajo veliko skrb in so vključene na seznam kandidatnih snovi v skladu s členom 59 Uredbe (ES) št. 1907/2006, je na voljo na naslovu:

http://echa.europa.eu/chem_data/authorisation_process/candidate_list_table_en.asp

Sklicevanje na seznam se opravi na datum vloge.

Vlagatelj skladnost s tem merilom dokaže s predložitvijo podatkov o količini (kg/ADT proizvedenega papirja) snovi, uporabljenih v postopku, ter dokazom, da snovi iz tega merila v končnem proizvodu niso ohranjene nad določenimi mejnimi koncentracijami. Koncentracija se v varnostnih listih določi v skladu s členom 31 Uredbe (ES) št. 1907/2006.

(c) Klor

Klorov plin ali druge klorirane spojine se ne uporabijo kot sredstvo za beljenje. Ta zahteva ne velja za klorov plin za proizvodnjo in uporabo klorovega dioksida.

Ocenjevanje in preverjanje: vlagatelj predloži izjavo proizvajalcev celuloze, da se za beljenje ni uporabil klorov plin ali druge klorirane spojine. Opomba: čeprav ta zahteva velja tudi za beljenje predelanih vlaken, je dovoljeno, da so se vlakna v prejšnjih življenjskih ciklih belila s klorovim plinom ali drugimi kloriranimi spojinami.

(d) APEO

Alkilfenol etoksilati ali drugi derivati alkilfenola se ne dodajo čistilnim sredstvom, sredstvom za odstranjevanje tiskarske barve, sredstvom za preprečevanje penjenja ali dispergatorjem. Derivati alkilfenola so opredeljeni kot snovi, ki ob razgradnji proizvajajo alkilfenole.

Ocenjevanje in preverjanje: vlagatelj predloži izjave dobaviteljev kemikalij, da tem proizvodom niso bili dodani alkilfenol etoksilati ali drugi derivati alkilfenola.

(e) Rezidualni monomeri

Skupna količina rezidualnih monomerov (razen akrilamida), katerim bi lahko bil ali je bil dodeljen kateri koli od naslednjih opozorilnih stavkov (ali njihova kombinacija) in ki so prisotni v premazih, retencijskih sredstvih, utrjevalcih, vodoodbojnih sredstvih ali kemikalijah, uporabljenih pri notranjem in zunanjem čiščenju odpadne vode, ne presega 100 ppm (izračunano na podlagi njihove vsebnosti trdnih snovi).







Izjava o nevarnosti (1) Opozorilni stavek (2) H340 Lahko povzroči genetske okvare. R46 H350 Lahko povzroči raka. R45 H350i Lahko povzroči raka pri vdihavanju. R49 H351 Sum povzročitve raka. R40 H360F Lahko škoduje plodnosti. R60 H360D Lahko škoduje nerojenemu otroku. R61 H360FD Lahko škoduje plodnosti. Lahko škoduje nerojenemu otroku. R60/61/60-61 H360Fd Lahko škoduje plodnosti. Sum škodljivosti za nerojenega otroka. R60/63 H360Df Lahko škoduje nerojenemu otroku. Sum škodljivosti za plodnost. R61/62 H400 Zelo strupeno za vodne organizme. R50/50-53 H410 Zelo strupeno za vodne organizme, z dolgotrajnimi učinki. R50-53 H411 Strupeno za vodne organizme, z dolgotrajnimi učinki. R51-53 H412 Škodljivo za vodne organizme, z dolgotrajnimi učinki R52-53 H413 Lahko ima dolgotrajne učinke na vodne organizme. R53 (1) Kakor je določeno v Uredbi (ES) št. 1272/2008. (2) Kakor je določeno v Direktivi 67/548/EGS.

Akrilamid ni prisoten v premazih, retencijskih sredstvih, utrjevalcih, vodoodbojnih sredstvih ali kemikalijah, uporabljenih pri notranjem in zunanjem čiščenju odpadne vode, v koncentracijah, višjih od 700 ppm (izračunano na podlagi njihove vsebnosti trdnih snovi).

Pristojni organ lahko vlagatelja oprosti teh zahtev glede kemikalij, uporabljenih pri zunanjem čiščenju odpadne vode.

Ocenjevanje in preverjanje: vlagatelj predloži izjavo o skladnosti s tem merilom, skupaj z ustrezno dokumentacijo (kot so varnostni listi).

(f) Površinsko aktivne snovi pri odstranjevanju tiskarske barve

Vse površinsko aktivne snovi, ki se uporabljajo pri odstranjevanju tiskarske barve, so popolno biorazgradljive (glej preskusne metode in mejne vrednosti spodaj).

Ocenjevanje in preverjanje: vlagatelj predloži izjavo o skladnosti s tem merilom, skupaj z ustreznimi varnostnimi listi ali poročili o preskusih za vsako površinsko aktivno snov, v katerih so navedeni preskusna metoda, mejna vrednost in zaključni sklep, pri čemer se uporabi ena od naslednjih preskusnih metod in mejnih vrednosti: OECD 302 A–C (ali enakovredni standardi ISO) z razgradljivostjo (vključno z absorpcijo) vsaj 70 % v 28 dneh za 302 A in B ter vsaj 60 % za 302 C.

(g) Biocidi

Aktivne sestavine v biocidih ali biostatičnih sredstvih, ki se v sistemih za kroženje vode, ki vsebujejo vlakna, uporabljajo za zatiranje organizmov, ki tvorijo sluz, niso potencialno bioakumulativne. Za bioakumulacijske potenciale biocidov je značilen log Pow (log porazdelitvenega koeficienta oktanola/vode) < 3,0 ali eksperimentalno določen biokoncentracijski faktor (BCF) ≤ 100.

Ocenjevanje in preverjanje: vlagatelj predloži izjavo o skladnosti s tem merilom, skupaj z ustreznimi varnostnimi listi ali poročilom o preskusu, v katerem so navedeni preskusna metoda, mejna vrednost in zaključni sklep, pri čemer se uporabijo naslednje preskusne metode: OECD 107, 117 ali 305 A–E.

(h) Azo barvila

Azo barvila, ki bi se lahko cepila v katerega koli od naslednjih aromatskih aminov, se v skladu s Prilogo XVII k Uredbi (ES) št. 1907/2006 ne uporabljajo:







1. 4-aminobifenil (92-67-1), 2. benzidin (92-87-5), 3. 4-kloro-o-toluidin (95-69-2), 4. 2-naftilamin (91-59-8), 5. o-amino-azotoluen (97-56-3), 6. 2-amino-4-nitrotoluen (99-55-8), 7. p-kloroanilin (106-47-8), 8. 2,4-diaminoanizol (615-05-4), 9. 4,4’-diaminodifenilmetan (101-77-9), 10. 3,3’-diklorobenzidin (91-94-1), 11. 3,3’-dimetoksibenzidin (119-90-4), 12. 3,3’-dimetilbenzidin (119-93-7), 13. 3,3’-dimetil-4,4’-diaminodifenilmetan (838-88-0), 14. p-krezidin (120-71-8), 15. 4,4’-metilen-bis-(2-kloroanilin) (101-14-4), 16. 4,4’-oksidianilin (101-80-4), 17. 4,4’-tiodianilin (139-65-1), 18. o-toluidin (95-53-4), 19. 2,4-diaminotoluen (95-80-7), 20. 2,4,5-trimetilanilin (137-17-7), 21. 4-aminoazobenzen (60-09-3), 22. o-anizidin (90-04-0).

Ocenjevanje in preverjanje: vlagatelj predloži izjavo o skladnosti s tem merilom.

(i) Sestavljena kovinska barvila ali pigmenti

Barvila ali pigmenti na osnovi svinca, bakra, kroma, niklja ali aluminija se ne uporabljajo. Lahko pa se uporabljajo barvila ali pigmenti na osnovi bakrovega ftalocianina.

Ocenjevanje in preverjanje: vlagatelj predloži izjavo o skladnosti.

(j) Ionske nečistoče v barvilih

Ravni ionskih nečistoč v uporabljenih barvilih ne presegajo naslednjih vrednosti: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Ocenjevanje in preverjanje: vlagatelj predloži izjavo o skladnosti.

Merilo 5 – Ravnanje z odpadki

Vsi obrati za proizvodnjo celuloze in papirja imajo sistem za ravnanje z odpadki (kakor ga določajo ustrezni regulativni organi za zadevne obrate za proizvodnjo celuloze in papirja) in ostanki iz proizvodnje proizvodov z znakom za okolje. Sistem je dokumentiran ali pojasnjen v vlogi in vsebuje informacije o vsaj naslednjih točkah:

— postopkih za ločevanje in uporabo materialov iz toka odpadkov, ki jih je mogoče reciklirati,

— postopkih za predelavo materialov za druge uporabe, kot je sežiganje za pridobivanje procesne pare ali ogrevanje, ali uporabo v kmetijstvu,

— postopkih za ravnanje z nevarnimi odpadki (kot jih določijo ustrezni regulativni organi za zadevne obrate za proizvodnjo celuloze in papirja).

Ocenjevanje in preverjanje: vlagatelj predloži podroben opis postopkov, sprejetih za ravnanje z odpadki, za zadevne obrate in izjavo o skladnosti z merilom.

Merilo 6 – Primernost za uporabo

Proizvod ustreza svojemu namenu.

Ocenjevanje in preverjanje: vlagatelj predloži ustrezno dokumentacijo, ki dokazuje skladnost s temi merili. Proizvod izpolnjuje zahteve glede trajnosti v skladu z veljavnimi standardi. V navodilih za uporabo bodo navedeni norme in standardi, ki se bodo uporabljali za oceno trajnosti.

Če proizvajalci ne uporabijo zgornjih metod, zagotovijo primernost uporabe svojih proizvodov z ustrezno dokumentacijo, ki dokazuje kakovost papirja v skladu s standardom EN ISO/IEC 17050-1:2004, ki zagotavlja splošna merila za izjave dobaviteljev o skladnosti z normativnimi dokumenti.

Merilo 7 – Informacije, ki so navedene na znaku EU za okolje

Neobvezen del znaka s prostorom za besedilo vsebuje naslednje besedilo:

„— majhno onesnaževanje zraka in vode

— uporaba certificiranih vlaken IN/ALI uporaba predelanih vlaken [za vsak primer posebej]

— omejena uporaba nevarnih snovi“.

Navodila za uporabo neobvezne oznake z besedilnim poljem so na voljo v Navodilih za uporabo logotipa znaka EU za okolje na spletni strani:

http://ec.europa.eu/environment/ecolabel/promo/pdf/logo%20guidelines.pdf

Ocenjevanje in preverjanje: vlagatelj predloži vzorec embalaže proizvoda z oznako, skupaj z izjavo o skladnosti s tem merilom.